OpenLLM-France/wikimedia huggingface dataset:
# Sport Club Fortuna Köln

L'Sport Club Fortuna Köln és un club de futbol alemany de la ciutat de Colònia a l'estat de Rin del Nord-Westfàlia.

## Història

El Fortuna nasqué el 21 de febrer de 1941 després de la fusió de tres clubs locals: Victoria Köln 1911, Bayenthaler SV 1920, i Sparkassen-Verein Köln 1927. D'aquests clubs, el Victoria tenia els millors resultats, havent guanyat un cop la Gauliga Köln-Aachen, durant els anys 40. El Bayenthaler SV 1920 va participar en la Gauliga la temporada 1943-44. L'any 1976, se li uní el club FC Alter Markt Köln.
El Fortuna ha estat un club que majoritàriament ha jugat a la segona divisió, amb moments àlgids com l'ascens a la Bundesliga el 1974 i el sots campionat de copa de 1983. En aquesta competició eliminà successivament SC Freiburg, SSV Ulm 1846, els equips de primera Eintracht Braunschweig, Borussia Mönchengladbach, i Borussia Dortmund per 5 a 0 a les semifinals. La final la disputà enfront del seu rival ciutadà 1. FC Köln, el primer derbi en una final. El Fortuna va perdre per 0-1 amb un gol de Pierre Littbarski. El 1986 va estar a prop d'ascendir novament a la Bundesliga, però fou derrotat pel Borussia Dortmund en el partit de promoció.
A nivell directiu, des de 1967, el club fou presidit pel milionari Jean Löring. Amb la renúncia d'aquest el 2000, el club passà problemes econòmics que el forçaren a deixar la lliga el 2005. Des de 2008 el club és propietat de deinfussballclub.de.

## Palmarès

* Finalista de la Copa alemanya de futbol:
** 1983
* Verbandsliga Mittelrhein (V):
** 2008

## Referències

* ↑ «Deinfussballklub.De» (en alemany). Arxivat de l'original el 2018-02-22. [Consulta: 21 juliol 2011].

## Enllaços externs

* Web oficial (alemany)
* Perfil a deinfussballclub.de Arxivat 2011-07-31 a Wayback Machine. (alemany)
* Perfil a abseits-soccer.com Arxivat 2010-10-20 a Wayback Machine.
# Suimanga d'Anjouan

El suimanga d'Anjouan (Cinnyris comorensis) és un ocell de la família dels nectarínids (Nectariniidae).

## Hàbitat i distribució

Habita boscos i vegetació secundària de l'illa d'Anjouan, a les Comores.

## Referències

* ↑ «Suimanga d'Anjouan». Cercaterm. TERMCAT, Centre de Terminologia. Rev. 15/12/2021(català)
# Streator

Streator és una població dels Estats Units a l'estat d'Illinois. Segons el cens del 2000 tenia 14.190 habitants.

## Demografia

Segons el cens del 2000, Streator tenia 14.190 habitants, 5.746 habitatges, i 3.660 famílies. La densitat de població era de 949,5 habitants/km².
Dels 5.746 habitatges en un 29,4% hi vivien nens de menys de 18 anys, en un 47% hi vivien parelles casades, en un 12,1% dones solteres, i en un 36,3% no eren unitats familiars. En el 32,6% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,07.
Per edats la població es repartia de la següent manera: un 25,9% tenia menys de 18 anys, un 8,3% entre 18 i 24, un 25,9% entre 25 i 44, un 21% de 45 a 60 i un 19% 65 anys o més.
L'edat mediana era de 38 anys. Per cada 100 dones de 18 o més anys hi havia 87,3 homes.
La renda mediana per habitatge era de 33.868 $ i la renda mediana per família de 43.774 $. Els homes tenien una renda mediana de 34.932 $ mentre que les dones 20.994 $. La renda per capita de la població era de 16.650 $. Aproximadament el 8,3% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Streator». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Streator». American Fact Finder. Oficina del Cens dels Estats Units, 12-01-2010.
# Stéphane Grappelli

Stéphane Grappelli (París, 26 de gener de 1908 - 1 de desembre de 1997) fou un violinista i jazzman francès. Forma part dels grans violinistes de jazz del segle XX i va crear, amb Django Reinhardt el «Quintette du Hot Club de France».

## Biografia

Stéphane va néixer a París el 26 de gener de 1908, de pare italià i de mare francesa. Va perdre la mare quan tenia 4 anys i als 12 va començar a tocar el violí als carrers i als patis per tal de portar una mica de diners a casa. Va debutar com a professional el 1923 com a violinista i pianista de cinemes per tal d'acompanyar les pel·lícules mudes.
El 1934 va crear el Quintette du Hot Club de France amb Django Reinhardt. Quan va esclatar la guerra, es trobava a Anglaterra. Django va tornar cap a França, però ell, malalt, va quedar-se bloquejat a Londres. El 1946 es van retrobar i van enregistrar de manera espontània La Marseillaise reanomenada Echoes of France (escoltar un extracte) a causa del seu enregistrament a Anglaterra, tot i que va provocar un fort escàndol i la matriu va ser destruïda.
A més de Reinhardt, amb qui van crear el "Swing Manouche", va enregistrar un centenar de discos amb grans músics com Oscar Peterson, Jean-Luc Ponty, Philip Catherine, Michel Petrucciani, el cantant Paul Frederic Simon, David Grisman o Yehudi Menuhin; sense oblidar els grans noms de la música del món, com el músic hindú Lakshminarayana Subramaniam. També va tocar el violí a la peça Wish You Were Here (cançó) de Pink Floyd.
Fou compositor i intèrpret de peces originals que constitueixen la banda sonora de la pel·lícula "Les Valseuses" de Bertrand Blier del 1974, i també la música de Milou en mai de Louis Malle de 1989.
# South Milwaukee

South Milwaukee és una població dels Estats Units a l'estat de Wisconsin. Segons el cens del 2000 tenia 21.256 habitants.

## Demografia

Segons el cens del 2000, South Milwaukee tenia 21.256 habitants, 8.694 habitatges, i 5.616 famílies. La densitat de població era de 1.716,9 habitants per km².
Dels 8.694 habitatges en un 30,2% hi vivien nens de menys de 18 anys, en un 49,8% hi vivien parelles casades, en un 10,7% dones solteres, i en un 35,4% no eren unitats familiars. En el 30,1% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3.
Per edats la població es repartia de la següent manera: un 23,9% tenia menys de 18 anys, un 8% entre 18 i 24, un 30,3% entre 25 i 44, un 21,1% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 91,9 homes.
La renda mediana per habitatge era de 44.197 $ i la renda mediana per família de 54.474 $. Els homes tenien una renda mediana de 38.146 $ mentre que les dones 27.121 $. La renda per capita de la població era de 20.925 $. Aproximadament el 4,5% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Milwaukee» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 14 agost 2010].
* ↑ «Geographic Comparison Table- South Milwaukee». American Fact Finder. Oficina del Cens dels Estats Units, 12-01-2010.
# South Naknek

South Naknek és una concentració de població designada pel cens dels Estats Units a l'estat d'Alaska. Segons el cens del 2000 tenia 137 habitants.

## Demografia

Segons el cens del 2000, South Naknek tenia 137 habitants, 46 habitatges, i 33 famílies La densitat de població era de 0,6 habitants/km².
Dels 46 habitatges en un 39,1% hi vivien nens de menys de 18 anys, en un 50% hi vivien parelles casades, en un 10,9% dones solteres, i en un 26,1% no eren unitats familiars. En el 15,2% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,32.
Per edats la població es repartia de la següent manera: un 29,9% tenia menys de 18 anys, un 8,8% entre 18 i 24, un 32,1% entre 25 i 44, un 22,6% de 45 a 60 i un 6,6% 65 anys o més.
L'edat mediana era de 36 anys. Per cada 100 dones de 18 o més anys hi havia 128,6 homes.
La renda mediana per habitatge era de 22.344 $ i la renda mediana per família de 44.375 $. Els homes tenien una renda mediana de 30.625 $ mentre que les dones 23.750 $. La renda per capita de la població era de 13.019 $. Aproximadament el 16,1% de les famílies i el 27,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- South Naknek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- South Naknek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# South Miami Heights

South Miami Heights és una concentració de població designada pel cens dels Estats Units a l'estat de Florida. Segons el cens del 2000 tenia 33.522 habitants.

## Demografia

Segons el cens del 2000, South Miami Heights tenia 33.522 habitants, 9.931 habitatges, i 7.994 famílies. La densitat de població era de 2.625,3 habitants/km².
Dels 9.931 habitatges en un 43,7% hi vivien nens de menys de 18 anys, en un 51,3% hi vivien parelles casades, en un 22,7% dones solteres, i en un 19,5% no eren unitats familiars. En el 15,6% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,34 i el nombre mitjà de persones que vivien en cada família era de 3,68.
Per edats la població es repartia de la següent manera: un 30,6% tenia menys de 18 anys, un 9,8% entre 18 i 24, un 29,3% entre 25 i 44, un 20,8% de 45 a 60 i un 9,5% 65 anys o més.
L'edat mediana era de 32 anys. Per cada 100 dones de 18 o més anys hi havia 88,4 homes.
La renda mediana per habitatge era de 34.899 $ i la renda mediana per família de 37.457 $. Els homes tenien una renda mediana de 25.768 $ mentre que les dones 22.080 $. La renda per capita de la població era de 12.315 $. Entorn del 14,8% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Miami Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- South Miami Heights». American Fact Finder. Oficina del Cens dels Estats Units, 12-01-2010.
# South Melbourne FC

El South Melbourne Football Club és un club de futbol semi professional australià de la ciutat de Melbourne.

## Història

El club va ser fundat l'any 1959 per immigrants d'origen grec de la ciutat amb el nom South Melbourne Hellas. Fou el resultat de la fusió de tres clubs locals, el South Melbourne United, el Yarra Park Aias (Ajax) i el Hellenic. L'any 1996 fou obligat a canviar el nom i decidí adoptar el de South Melbourne Lakers. L'any 2005 esdevingué South Melbourne Football Club.

## Palmarès

* Lliga de Campions de l'OFC:
** 1999
* Lliga australiana de futbol:
** 1984, 1990–91, 1997–98, 1998–99
* Copa australiana de futbol:
** 1989–90, 1995–96

## Referències

* ↑ «Lakeside Stadium, Albert Park - Home of South Melbourne Football Club». Arxivat de l'original el 23 December 2015. [Consulta: 17 gener 2016].
* ↑ «The Forming Of South Melbourne Hellas». South Melbourne FC. Arxivat de l'original el 10 July 2015. [Consulta: 11 maig 2015].
* ↑ «History of South Melbourne FC». South Melbourne FC. Arxivat de l'original el 7 November 2008. [Consulta: 12 maig 2015].
* ↑ Reid, Michael «South to consider return to Hellas». The Age, 16 December 1997.
* ↑ «2005 Victorian Premier League - 2005 Season Results». www.ozfootball.net. Arxivat de l'original el 22 June 2018. [Consulta: 27 abril 2018].
* ↑ «Australia - List of Champions». RSSSF. [Consulta: 1r setembre 2023].
* ↑ «Australia - List of Cup Winners». RSSSF. [Consulta: 1r setembre 2023].
# Tabatxni

Tabatxni - Табачный (rus) és un possiólok de la República d'Adiguèsia, a Rússia. Es troba a 8 km a l'oest de Tulski i a 6 km al sud de Maikop i pertany al municipi de Krasnooktiabrski.
# Sébastien Vaillant

Sébastien Vaillant (Vigny (Val-d'Oise), 26 de maig de 1669 – París, 20 de maig de 1722) va ser un botànic francès.
Vaillant estudià medicina a Pontoise, i després es traslladà a París per a exercir-hi la cirurgia, i on estudià botànica al Jardí Reial de les Plantes Medicinals com a deixeble de Joseph Pitton de Tournefort.
Vaillant passà a ser part de l'equip del Jardí Reial el 1702, passant a ser sub-mostrador de plantes el 1708. En el seu discurs inaugural, Vaillant exposà la reproducció de les plantes i els òrgans florals i feu analogies amb la reproducció animal.
Carl von Linné (1707-1778) va dir que la reproducció sexual de les plantes la va aprendre de les teories de Vaillant.
El 1714, obtingué permís per construir un hivernacle i cultivar-hi plantes suculentes, i el 1716 fou admès a l'Acadèmia de Ciències francesa.
Emmalaltí i com era massa pobre per publicar la seva obra 'Botanicon parisiensis' (catàleg de plantes de París i els seus voltants) il·lustrada per Claude Aubriet, fruit de 36 anys de feina, va deixar aquesta obra a Herman Boerhaave (1668–1738). Es publicà el 1727. Vaillant introduí els termes botànics de stamen (estam), ovari i òvul.
Tota la seva vida s'oposà a les teis de Tournefort; però aquest qui li dedicà, tanmateix, el gènere Valantia que Linneu més tard canviaria per Vaillantia (família Rubiaceae).

## Notes

* ↑ Creat el 1635 pel rei francès Lluís XIII, el Jardí Reial de les Plantes Medicinals esdevingué el 1793, sota la Revolució Francesa, l'actual Museu Nacional d'Història Natural de França. En l'actualitat aquest jardí continua essent la seu d'aquest Museu Nacional francès i rep el nom de Jardí de les Plantes.
# Tafersit

Tafersit (en àrab تفرسيت, Tafarsīt; en amazic ⵜⴰⴼⵔⵙⵉⵜ) és una comuna rural de la província de Driouch, a la regió de L'Oriental, al Marroc. Segons el cens de 2014 tenia una població total de 9.133 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sumatra Meridional

Sumatra Meridional (en indonesi Sumatera Selatan) és una província d'Indonèsia. Té una extensió de 53.435,72 km² i una població de 6.900.000 habitants (2000). La capital és Palembang.

## Història

Excavacions efectuades l'any 2000 a la desembocadura del riu Musi, més avall de Palembang, han revelat l'existència de dos indrets portuaris que datarien del segle i.
La inscripció anomenada Kedukan Bukit, datada de l'any 683 i trobada a l'illa de Bangka, al costat de Sumatra, proclama que Dapunta Hyang (sobirà) va embarcar a bord de 1.300 naus i al capdavant de 20.000 soldats.
A Palembang, s'han trobat dues inscripcions. La Talang Tuo, datada de 684, menciona el nom de Dapunta Hyang Sri Jayanaga. Kota Kapur, datada el 686, és una imprecació en nom de la kadatuan (principat) de Sriwijaya contra els que violen la seva llei.
Texts àrabs i xinesos confirmen que Sriwijaya fou un Estat poderós que controlava l'estret de Malaca, que en aquell temps ja era una important via marítima internacional. La ciutat estat de Sriwijaya es trobava a l'emplaçament de l'actual Palembang.

## Referències

* ↑ Indonesia's Population: Ethnicity and Religion in a Changing Political Landscape. Institute of Southeast Asian Studies, 2003.
# Takashi Takabayashi

Takashi Takabayashi (Prefectura de Saitama, Japó, 2 d'agost de 1931 - 27 de desembre de 2009), és un exfutbolista japonès.

## Selecció japonesa

Takashi Takabayashi va disputar 9 partits amb la selecció japonesa.

## Enllaços externs

* Japan National Football Team Database
# Takashi Yoshimatsu

Takashi Yoshimatsu (japonès: 吉松隆) (Tòquio, 18 de març de 1953) és un compositor japonès conegut per haver compost la música pel remake d'Astroboy.
Com Toru Takemitsu, no va rebre una educació musical formal i es considera un compositor autodidacte. Deixà la facultat de tecnologia de la Universitat de Keio el 1972 per unir-se a una banda d'amateurs anomenada "NOA" com a teclista, període en el qual emulava la música de Pink Floyd. Llavors, s'interessava molt pel Jazz, i en el Rock progressiu, i en les noves possibilitats musicals obertes mercès a la música electrònica. Fou un fan dels Walker Brothers i els Ventures quan tenia 13 anys, però les simfonies de Beethoven i Txaikovski el fascinaren als 14 anys. Des de llavors començà a compondre peces clàssiques fins a fer-se un renom amb la peça serialista "Threnody for Toki" el 1981. poc després es decantà amb la música atonal i llavors compongué en un estil neoromàntic lliure amb fortes influències del Jazz, del Rock i de la música clàssica japonesa. Fins al 2004, Yoshimatsu ha compost 5 simfonies, 5 concerts (un per cadascun d'aquests instruments: piano, violoncel, guitarra, trombó i saxofon), algunes sonates i algunes peces més curtes per conjunts u orquestres de tota classe. Les seves suites "Atom Hearth Club" per a orquestra de corda fan un homenatge explícit a The Beatles, Pink Floid i Emerson, Lake and Palmer.

## Obres

* Threnody to Toki Op. 12, per a piano i orquestra de cordes
* Chikap Op.14a per orquestra (1981 rev.2003)
* Concert per a Guitarra "Pegasus Effect" Op.21 (1993)
* L'Era de les Aus Op.25 per orquestra (1986)
* Simfonia No.1 "Kamui-Chikap" Op.40 (1988-1990)
* Simfonia No.2 "At terra" Op.43 (1991)
* Concert per a Trombó "Orion Machine" Op.55 (1993)
* Concert per a Saxofón "Cyber-Bird" Op.59 (1994)
* Oda a les aus i a l'arc iris Op.60(1994)
* Concert per a Piano "Memo-Flora" Op.67
* Atom Hearts Club Suite No.1 Op.70a pera orquestra de cordes (1997-2000)
* Simfonia No.3 Op.75 (1998)
* Atom Hearts Club Suite No.2 Op.79a per orquestra de cordes (1999-2000)
* Simfonia No.4 Op.82 (2000)
* Preludi a la celebració de les aus Op.83 (2000)
* Simfonía No.5 Op.87 (2001)
* Concert per a violoncel "Centaurus Unit" Op.91 (2003)
# Takashi Sekizuka

Takashi Sekizuka (Prefectura de Chiba, 26 d'octubre de 1960) és un exfutbolista i entrenador japonès. Va dirigir la selecció japonesa, els Jocs Olímpics d'estiu de 2012.

## Referències

* ↑ transfermarkt.com
# Takashi Shimura

Takashi Shimura (12 de març de 1905 - 11 de febrer de 1982) va ser un actor japonès. Ha participat en unes 430 pel·lícules, entre 1934 i 1981.

## Biografia

Va néixer a Ikuno, Hyogo, Japó. Es va llicenciar en literatura l'any 1930 per la Universitat de Kansai (Osaka). El seu debut com a actor va ser en la pel·lícula Akanishi Kakita (1936) i va ser escollit en la pel·lícula de Kenji Mizoguchi Osaka Elegy el 1936.
Al costat de Toshirō Mifune, Shimura és l'actor que està més associat amb Akira Kurosawa. Shimura va aparèixer en 21 de les 30 pel·lícules de Kurosawa. Els seus papers inclouen el doctor a L'àngel embriac (1948), el detectiu veterà a El gos rabioso (1949), l'advocat a Escàndol (1950), el llenyataire a Rashomon (1950), el buròcrata malalt a Viure (1952) i un samurai a Els set samurais (1954).
De fet, la col·laboració de Kurosawa amb Shimura, des de 1943 fins a 1980, va començar abans i va durar més que amb Mifune (1948-1965). Shimura va aparèixer en el debut del director en la pel·lícula La llegenda del gran judo el 1943, i l'última pel·lícula de Kurosawa en la què va actuar va ser Kagemusha el 1980; en ella, Kurosawa va escriure específicament un paper per a Shimura. El llançament de DVD de la pel·lícula per The Criterion Collection va restaurar les escenes on apareixia Shimura.
Al marge del seu treball amb Kurosawa, Shimura també és conegut pels seus papers en diverses pel·lícules japoneses de monstres, incloent les dues primeres pel·lícules de Godzilla.
Shimura va morir l'11 de febrer de 1982 a Tòquio (Japó), d'emfisema, als 76 anys.

## Filmografia parcial

* La llegenda del gran judo (1943)
* La més bella (1944)
* Els homes que caminen sobre la cua del tigre (1945)
* No enyoro la meva joventut (1946)
* Ginrei no hate (1947)
* L'àngel embriac (1948)
* Duel silenciós (1949)
* Stray Dog
* Bōryoku no Machi (1950)
* Scandal (1950)
* Rashomon (1950)
* Elegy (1951)
* The Idiot
* Viure (1952)
* The Skin of the South (Nangoku no fada) (1952)
* Shichinin no Samurai (1954)
* Godzilla (1954)
* Godzilla contraataca (1955)
* I Live in Fear (1955)
* Samurai III: Duel at Ganryu Island (1956)
* The Mysterians (1957)
* Tron de sang (1957)
* Zoku Aoi sanmyaku Shinko no maki (1957)
* The Hidden Fortress (1958)
* The Loyal 47 Ronin (Chūshingura) (1958)
* Storm Over the Pacific (1960)
* The Bad Sleep Well (1960)
* Yojimbo (1961)
* Mothra (1961)
* Sanjuro (1962)
* Gorath (1962)
* Chushingura: 47 Samurai (1962)
* High and Low (1963)
* Sant Daikaijū: Chikyū Saidai no Kessen (1964)
* Kwaidan (1964)
* Samurai Assassin (1965)
* Xarxa Beard (1965)
* Frankenstein vs. Baragon (1965)
* Zatōichi and the Fugitives (1968)
* Zatoichi's Conspiracy (1973)
* Prophecies of Nostradamus (1974)
* Love and Faith (1978)
* Kagemusha (1980)

## Referències

* 1 2 Shimura a allcinema
* ↑ «Filmographie» (en japonais). [Consulta: 26 octubre 2017].
# Taurisc (pintor)

Taurisc (en llatí Tauriscus, en grec antic Ταυρίσκος) fou un pintor grec.
En parla Plini el Vell entre els artistes que van ser primis proximi (propers als primers [escultors]). Entre les seves obres menciona un Discobolus, una Clytaemnestra, Paniscus, Polynices regnum repetens i Capaneus. El Polynices i el Capaneus segurament formaven part d'una composició que representava la batalla dels set cabdills contra Tebes.

## Referències

* ↑ 1.Tauriscus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 984
# Telgruc-sur-Mer

Telgruc-sur-Mer (en bretó Terrug) és un municipi francès, situat a la regió de Bretanya, al departament de Finisterre. L'any 2006 tenia 1.979 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.875 | 1.901 | 1.873 | 1.838 | 1.811 | 1.822 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1999-2008 | Catherine Fitamant | |
| 2008- | Jean-Marc Richard | |

## Personatges il·lustres

* Armand Keravel